РЕШЕНИЕ НА КОМИСИЯТА
от 18 декември 2008 година
за изменение на Решение 2005/779/ЕО по отношение на включването на Сицилия в списъка с регионите на Италия, незасегнати от везикулозна болест по свинете
(нотифицирано под номер C(2008) 8344)
(текст от значение за ЕИП)
(2009/2/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4, трето изречение от нея,
като има предвид, че:
(1)
Решение 2005/779/ЕО на Комисията от 8 ноември 2005 г. относно ветеринарномедицинските мерки за защита срещу везикулозна болест по свинете в Италия (2) бе прието като реакция на наличието на тази болест в Италия. С посоченото решение се определят ветеринарномедицинските правила по отношение на везикулозната болест по свинете за регионите от споменатата държава-членка, които са признати за незасегнати от везикулозна болест по свинете, и за регионите, които не са признати за незасегнати от тази болест. Споменатите региони са изброени в приложенията към Решение 2005/779/ЕО.
(2)
В Италия от няколко години се изпълнява програма за ликвидиране и наблюдение на везикулозната болест по свинете с цел всички региони в Италия да получат статут на незасегнати от посочената болест.
(3)
Италия е представила информация на Комисията по отношение на статута на региона на Сицилия като незасегнат от везикулозната болест по свинете, като доказва, че болестта в посочения регион е ликвидирана. След разглеждане на посочената информация и предвид благоприятните резултати от изпълнението на годишните програми за ликвидиране и наблюдение на везикулозната болест по свинете в Италия, е целесъобразно Сицилия да бъде призната за регион, незасегнат от везикулозната болест по свинете.
(4)
Решение 2005/779/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/779/ЕО се изменя, както следва:
1.
В приложение I след вписването „Sardegna“ се добавя следното вписване:
„-
Sicilia“
2.
В приложение II вписването „Sicilia“ се заличава.
Член 2
Адресати на настоящото решение са държавите-членки.
Съставено в Брюксел на 18 декември 2008 година.